Newsgroup: italia.trieste.discussioni
Titolo: Giardin publico

Sul Picolo i disi che i lo ga riaverto quasi tuto, salvo là del lagheto.
Qualchedun lo ga visto? come xe? tuto come prima? meio? pezo?
--
Elisabetta Marcovich
Trieste

Qualchedun lo ga visto? come xe? tuto come prima? meio? pezo?
Per mi xe meio.

Qualchedun lo ga visto? come xe? tuto come prima? meio? pezo?
Ma come pena deso i lo ga finì?
Se ily lo ga inaugurà un ano fa? No ste dirme che quel benefator
inaugura robe che no xe finide...
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club ( # 67 )
"Ogni generalizzazione è pericolosa...anche questa."
leditadaln...@libero.it
 (togli 'le dita dal naso' per rispondere)

> Ma come pena deso i lo ga finì?
a dir la verità no lo ga finido nè quei de prima nè quei de adesso, e volevo
propio saver se , verzendolo, i ga cambià qualcossa o i ga solo verto
lassando tuto come prima , meio o pezo. Sarò ssai contanta quando che una
giunta comunal, e no me interessa de che color che la sia, comprerà un poco
de pitura e ghe farà dar una man de color a tute le ringhiere ( come se disi
per triestin? no me vien!) , comprese quele del Giardin.
--
Elisabetta Marcovich
Trieste

per triestin? no me vien!) 
Pasaman...;-))))
Tutalpiù se le xe de piera e le xe grose i veci ghe usava ciamarle
sburti.


 sburti.
 ma i sburti per mi xe le finestre, in italian " finestre a sporto", come
che gavevo mi in casa mia fin che no le ga cedudo e el paron de casa ga fato
cambiar con finestre normali, ma sempre de legno, che no costi tropo!!
comunque mi resto del idea che in cità ghe manchi una man de pitura, destra
o sinistra che ghe sia in Comun.
Se vedi che ghe convien lassar andar tuto a remengo e po' far novo...
--
Elisabetta Marcovich
Trieste

 per triestin? no me vien!)
Nai vari dizionari che go visto se trova sempre ringhiera. Se trova anche
Rastel ma secondo mi xe più "cancelletto" che ringhiera.
Fulvio

 Rastel ma secondo mi xe più "cancelletto" che ringhiera.
forsi xe meio " grate".
Comunque stamatina son stada a veder, ma me domando per cossa che i lo
gaveva serà. L'asfalto xe più o meno quel de prima, un poco biecà de quanche
parte e vizin de l'ingresso là del monumento a Rossetti, che doverìa esser
l'entrata principal xe mezo roto, le panchine no xe mal, go visto un poco de
erba zontada, un pochi de lauri taiai... ma insoma a mi me par ordinaria
manutenzion che se pol far senza serar tuto. Dò albereti novi (?) davanti el
picio patinagio , ma a cossa el servi adesso, nissun ghe patina più, i va
tuti coi roler per le strade, co iero picia mi iera batù de muleria coi
patini a rodele.
Vizin el laghetto xe serà ma xe aqua, ghe xe cocai, pagneroi e anare, la
montagnola xe off limits , in cambio xe xuss' bel un agrifoglio , un albero
grade, tuto coverto de bache, più bel che un albero de Nadal ( a proposito,
devo ancora a veder quel de Piaza Unità)
'dio, muli
--
Elisabetta Marcovich
Trieste

 ma i sburti per mi xe le finestre, 
I sburti, se no sbaglio, xe i davanzai, no le finestre. Quele
ringhiere de piera, grandi, tipo quele che xe la de viti le go sentide
ciamar sburti, forse per el fato che anche i davanzai iera fati de
piera.


 I sburti, se no sbaglio, xe i davanzai, no le finestre.
a casa mia i sburti iera quele finestre dopie che va in fora, la lastra de
dentro xe una lastra normale, ma del telaio de fora la finestra va in fora
de circa 15, 20 cm, el de soto xe de vetro che te pol veder quei che pasa
soto, in alto ghe xe un vetro che se poza i colombi, e in mezo ghe xe spazio
per pozar i comi e star a vardar in strada o per tignir i gerani in inverno.
Noi sul vetro de soto ghe metevimo una tola de legno per poder pozar piante
e prima ancora ghe stava la cheba del canerin.
Te ghe ne vedi tante ancora in cità.
Qualchedun ga un vocabolario triestin per controlar?
--
Elisabetta Marcovich
Trieste

 Qualchedun ga un vocabolario triestin per controlar?
"(nelle vecchie case) sporto della finestra (piccola chiostrina a vetri che
si applica ai davanzali. Asportabile nei mesi estivi per essere sostituita
dalla garilia)" definizion presa sul Doria
Albi

 wrote in message
p68S7.298116$sq5.14...@news.infostrada.it...

I *sburti* doveria eser quela porzion dei *scuri*,  che se sburta in fora e
resta verti
con un paseto e per serarli de dentro i ga una girandola.
......Del giardin pubblico............*la ringhiera*, la ciameria:
*inferiada.*
Saluti Siba.